NaiveNeuron/SloPal huggingface dataset:
Kollár, Boris, predseda NR SR (2022-02-25):
Otváram rozpravu. Do rozpravy som dostal štyri písomné prihlásenia. Za kluby vystúpi pani poslankyňa Anna Zemanová za SaS, za OĽANO pani poslankyňa Anna Záborská. Ďalej vystúpia poslanci Peter Osuský a pán poslanec Marián Kéry. Nech sa páči, pani poslankyňa Zemanová, máte slovo.
Truban, Michal, poslanec NR SR (2024-02-01):
Ďakujem pekne za slovo. Ja som tlieskal už pred príhovorom, lebo som vedel, že bude kvalitný a že tam zaznejú, aj keď to bude tretíkrát, nové informácie a nové argumenty a že to bude aj vtipné miestami a dotknem sa jedného toho vtipného momentu, ktorý si spomínal, a to je tá singularita. Ona má viacero definícií, sú, je singularita vo fyzike, v matematike a technologická singularita. Ty si myslel asi aj vo fyzike singularitu, a to je vlastne miesto s nekonečným zakrivením časopriestorového kontinua, takto to znie strašne odborne, ale normálnym jazykom sa to hovorí čierna diera. A aj tento navrhovaný zákon je jeden z krokov toho, aby sa zo Slovenska stala čierna diera. Takže veľmi pekne si to, veľmi pekne si to povedal a smutné je znova to, že čo je tá podstata toho. Hovoril si ty o veľmi, množstve, veľa všelijakých argumentov, ale hneď na úvod si povedal podstatu toho, čo je podstata tohto zákona, a prečo aj tí ľudia sú v uliciach. Ja si nemyslím, že tí ľudia sú úplne v uliciach kvôli rôznym detailom toho zákona. No a, samozrejme, tie dôsledky sú strašne zlé aj pre celú spravodlivosť, ale tí ľudia sú v skutočnosti v uliciach kvôli tej podstate, a to, a tá podstata je tá, že zopár ľudí, ktorí tu aj sedia, ako si správne povedal, kvôli zopár ľuďom sa tu ide ubližovať, kriviť život päť miliónom Slovákom. Takže to je tá najväčšia podstata, že kvôli sebe obetujú celú našu krajinu a sú schopní z toho spraviť čiernu dieru. Takže ďakujem pekne ešte raz za príhovor.
Mihalik, Marcel, poslanec NR SR (2021-06-18):
Ďakujem, pán predsedajúci. Vážené pani poslankyne, vážení páni poslanci, vážený pán minister, dovoľte, aby som predniesol ako spravodajca správu Výboru Národnej rady Slovenskej republiky pre obranu a bezpečnosť o výsledku prerokovania návrhu na vyslovenie súhlasu Národnej rady Slovenskej republiky so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008. Výbor pre obranu a bezpečnosť ako gestorský výbor podáva Národnej rade túto správu. Predseda Národnej rady Slovenskej republiky svojím rozhodnutím č. 561 z 24. mája 2021 pridelil návrh na prerokovanie ústavnoprávnemu výboru a výboru pre obranu a bezpečnosť. Oba výbory prerokovali návrh v určenej lehote a doporučili Národnej rade Slovenskej republiky na základe článku 86 písm. d) Ústavy Slovenskej republiky 1. vysloviť súhlas so Zmluvou medzi Slovenskou republikou a Ukrajinou o zmene a doplnení Zmluvy medzi Slovenskou republikou a Ukrajinou o malom pohraničnom styku z 30. mája 2008, 2. rozhodnúť, že ide o medzinárodnú zmluvu podľa 
článku 7 ods. 5 Ústavy Slovenskej republiky, ktorá má prednosť pred zákonmi. Ďakujem, pán predsedajúci, skončil som, otvorte rozpravu.
Grendel, Gábor, podpredseda NR SR (2022-02-02):
Dávam slovo spravodajcovi, ktorého určil navrhnutý gestorský ústavnoprávny výbor, pánovi poslancovi Alojzovi Baránikovi.
Mazurek, Milan, poslanec NR SR (2022-06-24):
Priznám sa vám úplne na záver, že keď som prišiel na túto schôdzu, tak som bol na pána ministra nahnevaný. Bol som naňho nahnevaný za všetky tie problémy, ktoré mu jednak vyslovujeme priamo odôvodnením tejto mimoriadnej schôdze, a jednak za to, akým spôsobom trpia ľudia pri problémoch, ktoré on nerieši. Teraz po tých dva a pol hodinách, čo nás tu mučil príbehmi deduška Večerníčka, už naňho nahnevaný nie som. Ja som si totiž uvedomil, že on za to nemôže. On aj keby mal úprimne ten najlepší záujem na tom, aby zlepšil pomery v kompetenčných oblastiach, ktoré prislúchajú jeho rezortu, on to už nedokáže. Pravda je taká, že to najlepšie už má za sebou. A to hovorím naozaj fakticky v dobrom, ja to nemyslím v zlom, pán Budaj. Ja mám 28 rokov, ja si neviem predstaviť, ako budem fungovať, akým spôsobom sa zmení môj život v úplne inom veku, ale každý z nás – aj vy – by mal vedieť, kedy je čas odísť. Kedy je čas odísť a uvedomiť si, že už to jednoducho nedávam tak, ako je to potrebné. Že ten rezort potrebuje niekoho svižnejšieho, aktívnejšieho, niekoho, kto dokáže veci, ktoré by iní povedali za 15 minút, povedať za tých 15 minút a nepovedať na začiatku, že nebudem to naťahovať nad 10 minút o veľmi, a potom dve a pol hodiny hovoriť, splietať, najprv vnadiská, potom Putina, potom vnadiská, potom Bielorusov, plyn, geopolitiku, potom zase tie vnadiská, točiť to takto, recyklovať to, potom sa zmeniť na apokalyptického proroka, ktorý bude pri... veštiť zemetrasenia, koniec sveta, apokalypsy, a potom zase odchádzať niekde ďaleko od tém, hovoriť trikrát vyvrátené klamstvá, jednoducho už na to, pán minister, nemáte. V dobrom, z úcty k vášmu zdraviu, z úcty k vášmu veku, vzdajte to, nechajte to niekomu, kto to môže riadiť lepšie, nechajte to niekomu, kto je schopný nielen s poslancami, ale aj s ľuďmi normálne komunikovať, pretože, bohužiaľ, pre občanov Slovenskej republiky pri ďalšom vašom pôsobení a zotrvaní v tejto funkcii, sa nikdy nemôže zlepšiť nič ani v otázke medveďa, ani v iných otázkach, pretože jednoducho na to nemáte.
Simon, Zsolt, poslanec NR SR (2013-06-26):
Ďakujem pekne. Pán kolega Mihál, no, ďakujem pekne za konštruktívne vystúpenie a je pravda, že veľmi ťažko sa vyznať v tých pozmeňujúcich návrhoch. Rád by som doplnil, rád by som ťa doplnil pri tvojom vystúpení a síce, že na jeseň sme schválili, niekoľkokrát si toto povedal. Ja by som bol rád, keby si v budúcnosti bol konkrétny a povedal, že to schválila vládna strana a poslanci SMER-u, pretože ja som za to nehlasoval ani na jeseň a nemienim hlasovať za to ani dnes. To znamená, že je treba povedať, že nie je možné, aby sa SMER skrýval za kolektívnu vinu parlamentu, kde sedia aj ostatné politické strany, ale v plnej miere nech nesie zodpovednosť za svoje rozhodnutie. A k tej retroaktivite, či to bude, alebo nie, či je to kóšer, alebo neni to kóšer. No, je treba povedať slovami kolegu Hlinu, že naozaj ako v sekte je aj retroaktivita možná. Ďakujem.
Nachtmannová, Oľga, poslankyňa NR SR (2014-06-27):
Pán poslanec, ja takisto chcem oceniť váš racionálny tón a pridávam sa k tomu, čo tvrdí naša ústava, že jazykové práva menšín ochraňujeme na území Slovenska. Ale realita je taká, že ozaj ich ochraňujeme. Spomenuli ste výsledky Benátskej komisie. Ale veď všetky zákony, ktoré sme tu prijali, ktoré sa týkali jazykov národnostných menšín, zákon o štátnom jazyku, boli Slovenskou republikou posun, teda posúdené v Benátskej komisii. A vždy konštatovala, že sú plne v súlade so všetkými zákonmi, smernicami, ustanoveniami, ktoré rešpektujú ľudské práva. Poviem vám svoju vlastnú osobnú skúsenosť. Keď v roku 2009, hneď po júni, keď sme prijali novelu, teda zákon č. 318, ktorý vstupoval do štátneho jazyka, tak ste okamžite poslali protesty do Rady Európy. V septembri som mala rozhovor s pánom predsedom, vtedajším predsedom Parlamentného zhromaždenia Rady Európy Luisom Maria de Puigom a on, keď sme sa teda porozprávali, mal množstvo dezinformácií typu: v kaderníctve, aj keď sú obidve ženy maďarskej národnosti, musia sa rozprávať slovensky. Čo bol totálny nezmysel. A viete, čo mi na všetko nakoniec povedal, bol veľmi prekvapený zo všetkého a povedal: „Ja som Katalánec, moji rodičia celý život žili v Katalánsku, nikdy odtiaľ nevytiahli päty. Dobre, ja španielčinu perfektne ovládam, ale rovnako aj moji rodičia, pretože žijeme v Španielskom kráľovstve a prvoradý je pre nás jazyk španielsky.“ Ďakujem. (Potlesk.)
Kaliňák, Michal, poslanec NR SR (2023-10-25):
Sľubujem. (Potlesk.)
Viskupič, Marián, poslanec NR SR (2022-12-06):
Ďakujem pekne, pán predsedajúci, za slovo. Kolega Peťo Kremský, ďakujem, že si spomenul viacero problémových alebo slabých miest predkladaného zákona. Verím, že sa to teda podarí ešte nejak vylepšiť. Obávam sa, a teda chcem sa ťa spýtať, že ako zákon vyrieši situáciu, ak si ale obchodníci s elektrinou navyšujú ceny a realizujú veľké zisky. Spomínal si to, myslím si, že toto je skôr náš slovenský problém, a obávam sa a podľa mňa ten predkladaný zákon toto nerieši a nevyrieši, pretože je zameraný na výrobcov. No a keď sa pozrieme na Slovensko na realitu, tak majoritným výrobcom sú Slovenské elektrárne. Pri pohľade na ich finančné ukazovatele nevidíme nejaké kladné čísla, skôr naopak, veľké zadlženie a v podstate hrozbu bankrotu. Zároveň treba jasne povedať, že teda elektrárne súhlasili s predajom elektriny pre občanov za vynikajúcu cenu, tých 61 euro, a zastropovanie ich ďalších teda predajných cien na nízkej úrovni by podľa mňa mohlo ohroziť aj toto memorandum. A teda keď sa pozrieme na Slovenské elektrárne, tak ja si nemyslím, že by malo byť hlavným záujmom vlády, aby elektrárne teda nemali možnosť predávať svoju, svoju produkciu za rozumné ceny, myslím si, že práveže kopu teda predali jej v minulosti aj do budúcej výroby za malé ceny. No ale to chcem povedať, že práve krachujúce a zadlžené elektrárne by bol skutočný problém a ja si myslím, že Slovenské elektrárne by práve mali mať možnosť a schopnosť naakumulovať zdroje a štát by mal trvať prednostne na ich použití na dostavbu jadrovej elektrárne, štvrtého bloku Mochoviec a tam, ak by sa toto čo najrýchlejšie podarilo zrealizovať, vie byť nejaké memorandum dva, ktoré by dokázalo zabezpečiť zasa za vynikajúcu cenu možnože energiu pre verejný sektor, prípadne pre možno aj súkromný sektor sčasti. Takže toto si myslím, že by sme tiež mali mať na pamäti. Ďakujem pekne.
Paška, Pavol, predseda NR SR (2013-06-26):
Takže krátka prestávka a 11.10 budeme pokračovať v rozprave. (Prestávka.) (Po prestávke.)
Mičovský, Ján, poslanec NR SR (2014-01-30):
Ďakujem za slovo, vážená pani podpredsedníčka Národnej rady, a oslovujem vás, vážená pani podpredsedníčka Národnej rady Laššáková. Ja si myslím tak ľudsky, že vám tie slová nemohli ísť ľahko, keď ste čítali uznesenie, z úst, pretože ste museli cítiť, že vy ste naozaj rozprávali to, čo ústavný činiteľ v tejto situácii po tom dvojdňovom rokovaní by povedať nemal. Ja si myslím, že keď dnes večer si pôjdete ľahnúť do postele a budete robiť rekapituláciu dňa, tak pripustíte, že to možno nebol váš dobrý deň. Viete, možno v tom uznesení sú technické veci, ktoré sú nespochybniteľné. Možno sú celkom presné, ja nedokážem vám v tej záplave slov teraz povedať, čo dobré a čo dobré nie je. Ale viete, čo ste urobili, pani podpredsedníčka? Vy ste ten maličký vlások tej nádeje, ktorá sa tu začala vytvárať, aj možnože dal tomu peknú bodku pán poslanec Poliačik, to volanie po tom, že musíme zmeniť rétoriku, že musím sa snažiť o niečo iné, že tá úbohá, primitívna politická prestrelka musí prestať, vy ste toto jedným vrzom týmto čítaním uznesenia zhodili dole. Vy ste potvrdili, že proste ste nepoučiteľní, že vy nepočúvate, čo sa tu rozpráva. Ja viem, máte veľké skúsenosti, ale v tejto chvíli sú vám na škodu. Bolo by veľmi dobré, keby ste dali stranou tie roky, čo ste tu odsedeli, a keby ste počúvali veci, ktoré mali zasiahnuť nie vaše politické zmýšľanie, ale vaše ľudské srdce. A to sa nepodarilo. A to mi je ľúto.
Remišová, Veronika, poslankyňa NR SR (2016-04-19):
Mám úctu k štátnym symbolom a vy by ste mali mať úctu k učiteľom. Deväťtisíc učiteľov dnes prišlo pred Národnú radu, prišlo tu kvôli vám, kvôli koaličným poslancom. Mnohí cestovali sedem až osem hodín a ani jeden z koaličných poslancov sa neunúval vyjsť pred Národnú radu, hoci vy ste to mali len päť minút. (Prerušenie vystúpenia predsedajúcim.)
V. Veteška, podpredseda NR SR: (2004-11-02):
A ja by som chcel ešte jednu vec povedať. Právo zakladá také konania, aké konáme, ak ho budeme uplatňovať právnou cestou. Akékoľvek zosmiešňovanie nemá hodnotu. Ako vidíte, ja nebudem používať ani mená a nebudem ani útočiť voči nikomu. Ale jednu vec vám chcem povedať. Chcem vás poprosiť, to slovo „poprosiť“ som si dopredu dobre premyslel, prestaňte už tu v Národnej rade vyťahovať to, čo právo už raz vyriešilo. Právo už raz dalo odpoveď na niektoré otázky. Keby sme mali vytiahnuť veci, ktoré v histórii ešte právne nie sú zodpovedané, asi by sme mali vážnejší program. Takže volám po tom, aby oči, ktoré sú niekedy zatienené, možnože dočervena, aby skončili, právo odpoveď na otázky dalo, nečakajte odpoveď od tých, ktorí sa na pokrivení práva v minulosti nepodieľali a nevedia ho ani posúdiť. Želám vám všetko dobré, aj vám, pán Mikloško. (Potlesk.)
Hrnčiar, Andrej, podpredseda NR SR (2017-04-06):
Ďakujeme. Aj my ďakujeme, pán poslanec, za vašu aktivitu. Otázku č. 3 položil pán poslanec Martin Fecko ministerke pôdohospodárstva a rozvoja vidieka Slovenskej republiky Gabriele Matečnej: Ako je to s podporou mladých farmárov? Sú už vyhodnotené žiadosti? Koľko je k dispozícii financií? Bývalý minister pán Jahnátek hovoril o 60 až 90 mil. eur.
B. Bugár, podpredseda NR SR: (2004-06-30):
(Hlasovanie.) Prítomných 125 poslancov, za návrh 124, (So smiechom.) zdržal sa 1 pán poslanec. Konštatujem, že tento poslanecký návrh zákona sme schválili. Pristúpime k hlasovaniu o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení, tlač 610. Pán poslanec Mitrík, nech sa páči, máte slovo. K. Mitrík, poslanec: Vážený pán podpredseda, kolegyne, kolegovia, v rozprave vystúpili dvaja poslanci, pán poslanec Pataky a pán poslanec Číž. Predniesli pozmeňujúci návrhy. Najprv však budeme hlasovať o pozmeňujúcich návrhoch zo spoločnej správy pod bodom 1 a 2. Gestorský výbor odporúča body schváliť.
Pellegrini, Peter, predseda NR SR (2024-02-06):
Ďalšia v rozprave je páni poslankyňa Plaváková. Poprosím ešte technikov, aby tam zverejnili čas. Tak má k dispozícii ešte 282 minút a 46 sekúnd. Nech sa páči, pani poslankyňa, máte slovo.
Heger, Eduard, poslanec NR SR (2019-04-05):
Ďakujem pekne za slovo. Kolega Janckulík, hovoril si o tej spolupráci a myslím si, že to je ako veľmi dobré počuť od človeka, ktorý naozaj priamo bol vo vnútri a mohol poodhaliť, ako tieto veci fungujú. A ja by som tam ešte k tomu pripojil aj vlastne tie zlé priority, pretože vidíme, že problém nie sú peniaze, ale problém sú zlé priority. To môžme vidieť aj na samotnom rozpočte ministerstva, keď si pozrieme či už stránku ministerstva financií a pozrieme si jednotlivé rozpočty na jednotlivé roky, tak vidíme, že ten rozpočet schválený je možno v nejakej sume, potom je upravený a za posledné roky bol vždycky upravený na výšku tri miliardy, ale nikdy v skutočnosti sa nedostal cez dve miliardy, teda okolo, rádovo okolo dvoch miliárd sa vlastne čerpal. Čiže vidíme, že ministerstvo nevedelo vyčerpať všetky tie peniaze, pretože nevedelo to či už pripraviť, alebo proste boli zlé priority a toto je vlastne problém. Takže ja aj tu vidím problém z hľadiska tej administrácie tých financií, že aj keby sme naliali neviem koľko peňazí do tohto ministerstva, tak vidíme, že by sa to nedalo, pretože nevie vyčerpať ani len dve tretiny z toho, čo má rozpočtované, a v tom vidím práve ten, ten manažment. O to viac, keď si poukázal ešte aj ako človek, ktorý si sa tým zaoberal, tie cesty I. triedy, že, a rýchlostné cesty, pardon, že mnohé sú v havarijnom stave. Toto je podľa mňa tiež veľmi, veľmi dôležitý, dôležitý fakt, ktorý som rád, že tu zaznel. Ďakujem.
Danko, Andrej, podpredseda NR SR (2017-04-06):
Nie, tu je to prosba, poprosím, aby ste naznačila, ak ide o slovo, ale nie citovala takým spôsobom v sále. Ešte raz vás poprosím. Ďakujem.
Šipoš, Michal, poslanec NR SR (2022-05-04):
Odhlasovali sme body zo spoločnej správy. Môžme pristúpiť k hlasovaniu o pozmeňujúcom a doplňujúcom návrhu pána poslanca Kyselicu.
Krajkovič, Mikuláš, poslanec NR SR (2019-03-28):
Pán predseda, dajte hlasovať o štvrtej pripomienke pána prezidenta.
P. Hrušovský, predseda NR SR: (2002-12-09):
Prosím pánov poslancov, aby sa dostavili do rokovacej sály. Páni poslanci, prosím, prezentujme sa, zistím počet prítomných poslancov v rokovacej sále. (Prezentácia.) Prítomných je 101 poslancov. Národná rada je uznášaniaschopná. Pristúpime k hlasovaniu o návrhu uznesenia, ktoré predniesol pán poslanec Farkas. Prezentujme sa, páni poslanci, a hlasujme. Vyhlasujem desaťminútovú prestávku. (Prestávka.) (Po prestávke.)
Hort, Milan, podpredseda NR SR (2011-03-29):
Prosím všetkých, ktorí majú potrebu niečo komentovať, je tam tlačítko číslo 3, volá sa faktická poznámka. Inak poprosím zachovať pokoj. Ďakujem pekne. Nech sa páči, pán poslanec Jarjabek.
Jurinová, Erika, podpredsedníčka NR SR (2012-06-21):
Ďakujem pekne, pán Hudacký. Nech sa páči, s faktickými poznámkami sa prihlásil zatiaľ pán Sulík. Ukončujem možnosť prihlásiť sa s faktickou poznámkou. Nech sa páči.
Ľ. Martinák, poslanec: (2007-10-23):
Za gestorský výbor určila Výbor Národnej rady Slovenskej republiky pre pôdohospodárstvo, životné prostredie a ochranu prírody. Výbory prerokovali predmetný vládny návrh zákona v lehote určenej uznesením Národnej rady Slovenskej republiky. Poslanci Národnej rady Slovenskej republiky, ktorí nie sú členmi výborov, ktorým bol vládny návrh zákona pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona. Všetky výbory Národnej rady Slovenskej republiky, ktorým bol vládny návrh zákona pridelený, s predmetným vládnym návrhom súhlasili a odporučili ho Národnej rade Slovenskej republiky schváliť s pripomienkami uvedenými v bode IV tejto správy. Gestorský výbor odporúča o návrhoch výborov Národnej rady Slovenskej republiky, ktoré sú uvedené v spoločnej správe hlasovať spoločne o bodoch 1 až 3 s návrhom gestorského výboru uvedené body schváliť. Gestorský výbor na základe stanovísk výborov k vládnemu návrhu zákona vyjadrených v ich uzneseniach odporúča Národnej rade Slovenskej republiky vládny návrh zákona, ktorým sa mení a dopĺňa zákon Národnej rady Slovenskej republiky č. 216/1995 Z. z. o Komore geodetov a kartografov schváliť v znení schválených pozmeňujúcich a doplňujúcich návrhov. Spoločná správa výborov Národnej rady Slovenskej republiky bola schválená uznesením Výboru Národnej rady Slovenskej republiky pre pôdohospodárstvo, životné prostredie a ochranu prírody č. 183 z 15. októbra 2007. V citovanom uznesení výboru ma poverili ako spoločného spravodajcu výborov predložiť Národnej rade Slovenskej republiky túto spoločnú správu výborov. Pani predsedajúca, skončil som. Prosím, otvorte rozpravu.
Simon, Zsolt, poslanec NR SR (2015-02-03):
Pán kolega Fecko, úprimne musím povedať, že pozemkové spoločenstvá tiež sú problém. Záhradkárske osady tiež sú problém. Dnes riešime vojenský obvod. Pýtam sa preto veľmi jednoducho, lapidárne, prečo niekomu vo Vojenskom obvode Javorina odmietnuť, odoprieť právo, aby sa dostal legitímne k svojmu majetku? Akonáhle by sme vedeli nájsť v tomto parlamente konsenzus riešiť aj pozemkové spoločenstvá v tomto duchu, ja budem prvý, ktorý ho podporím. Ale dnes podporím riešenie vlastníckych práv vo Vojenskom obvode Javorina v prospech tých ľudí, ktorí tam sú. Ďakujem.
Šudík, Tomáš, poslanec NR SR (2020-09-22):
Anička, súhlasím, zákon, ktorý predkladáš, je veľmi dôležitý. Je neakceptovateľné, aby sme nazývali v dnešnej dobe ulice po komunistických vrahoch či udavačoch. Však to je šialené. A pevne verím, že aj samosprávy, ktoré už momentálne majú nazvané množstvo ulíc po týchto komunistických vrahoch či udavačoch, postupne prídu na to a tieto ulice premenujú na nejaké normálne názvy, a nie po týchto ľuďoch. Takže ďakujem za tvoje vystúpenie.
Žiga, Peter, podpredseda NR SR (2024-10-23):
Pán poslanec Mikloško.
V. Veteška, podpredseda NR SR: (2003-09-17):
Otváram všeobecnú rozpravu k tomuto bodu programu. Písomné prihlášky som nedostal žiadne, pýtam sa, panie poslankyne, páni poslanci, či sú ústne prihlášky do rozpravy. Nie sú. Končím možnosť prijatia prihlášok alebo podania prihlášok do rozpravy. Vyhlasujem rozpravu za skončenú. Prerušujem rokovanie o tomto bode programu. vládneho návrhu zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov . Vládny návrh zákona ste dostali ako tlač 377, návrh na jeho pridelenie na prerokovanie výborom máte v rozhodnutí č. 365. Prosím ministra dopravy, pôšt a telekomunikácií Slovenskej republiky pána Pavla Prokopoviča, aby návrh zákona uviedol.
Laššáková, Jana, podpredsedníčka NR SR (2012-06-21):
Ďakujem, pán minister. Panie poslankyne, páni poslanci, dovoľte, aby som pozdravila z poľského ministerstva, zástupcov poľského ministerstva zahraničných, nie zahraničných, práce, sociálnych vecí a rodiny a aj sociálnej poisťovne. Pozdravujem vás. (Potlesk.) Ďakujem pekne. Budeme pokračovať. Ďalšiu otázku položil pán poslanec Ľubomír Galko ministrovi práce, sociálnych vecí a rodiny Slovenskej republiky Jánovi Richterovi a otázka znie: „Pán minister Richter, sprostredkúvam otázku pani Andrey Jargencovej: Po novelizácii Zákonníka práce, ktorú pripravujete, budú niektorí zamestnávatelia nútení porušiť spoluprácu napríklad aj s mamičkami na rodičovskej dovolenke, ktoré si chcú privyrobiť na slušnejší život. To všetko v dôsledku toho, že plánujete zrušiť prácu na dohodu o vykonaní práce v kombinácii s 23-percentnou daňou. Veľa zamestnávateľov nebude mať finančný priestor, ani kapacitu, aby tieto mamičky zamestnali, ani na čiastočný, trvalý úväzok. Aké riešenie ponúkate pre mamičky na rodičovskej dovolenke, ktoré si chcú privyrobiť a nechcú byť závislé iba od dávok štátu?“ Nech sa páči, pán minister, vaša odpoveď a zároveň mi oznámte ukončenie odpovede.
Grendel, Gábor, podpredseda NR SR (2021-03-30):
Otváram rozpravu, do ktorej som nedostal žiadnu písomnú prihlášku, a skôr ako dám... (Reakcie z pléna.) Dobre. Pýtam sa, kto má záujem prihlásiť sa ústne. (Reakcia z pléna.) Pani spravodajkyňa, nemusíte stláčať. (Reakcia z pléna.) V poriadku, takže najprv vystúpi v rozprave pán poslanec Dostál, potom pani predsedníčka výboru Bittó Cigániková. Končím možnosť prihlásiť sa ústne do rozpravy.
Sulík, Richard, predseda NR SR (2010-10-14):
Ďakujem pekne. Pán Muňko, nech sa páči.
Žiga, Peter, podpredseda NR SR (2024-06-13):
Prezentujme sa a hlasujme. (Hlasovanie.) 131 prítomných, 117 za, 11 sa zdržalo, 3 nehlasovali. Konštatujem, že Národná rada sa uzniesla, že tento návrh zákona prerokuje v druhom čítaní . Pristúpime k hlasovaniu o pridelení výborom a o určení gestorského výboru, ako aj lehoty na jeho prerokovanie. Nech sa páči, pán spravodajca.
P. Hrušovský, predseda NR SR: (2002-11-06):
Pán poslanec Tkáč, Gabriel bol prihlásený. (Ruch v rokovacej sále.) Pán poslanec, ja sa pýtam, pretože nechcem, ja dám faktické poznámky na vystúpenie pána podpredsedu vlády, ale sa pýtam, či tie mená sú menami, ktoré znamenajú ústne prihlásenie sa do rozpravy. Áno. Pán poslanec Tkáč, Husár, Abelovský, Hopta, Urbáni, Maxon, Jasovský, Gabriel bol napísaný ako druhý v poradí, preto som sa pýtal. Prosím, ďalší poslanci sa nehlásia. Končím možnosť ďalších ústnych prihlášok do rozpravy. Zrušte mená na svetelnej tabuli a teraz sa môžu prihlásiť poslanci, ktorí chcú faktickou poznámkou reagovať na vystúpenie pána podpredsedu vlády. Nech sa páči, pán poslanec Mikloško, moment, pán poslanec Fico, Mikloško, Belohorská. Končím možnosť ďalších ústnych prihlášok. Nech sa páči, pán poslanec Fico. (Zvuk z mobilného telefónu.) Páni poslanci, to sú mobilné telefóny, len aby ste vedeli.
Šeliga, Juraj, podpredseda NR SR (2020-07-23):
Pán poslanec Richter.
Kollár, Boris, predseda NR SR (2022-03-16):
Vážení kolegovia, kolegyne, budeme pokračovať. Nasleduje druhé čítanie o vládnom návrhu zákona, ktorým sa mení a dopĺňa zákon č. 97/1963 Zb. o medzinárodnom práve v súkromnom a procesnom znení neskorších predpisov a ktorým sa menia a dopĺňajú niektoré zákony . Vládny návrh zákona má parlamentnú tlač 838. Správa výborov má tlač 838a. Znova prosím ministerku spravodlivosti Máriu Kolíkovú, aby vládny návrh zákona odôvodnila. Pani ministerka, nech sa páči, máte slovo. Vážení poslanci, prosím, utíšte sa! Zaujmite miesta v sále. Pani poslankyňa Zemanová, robíte nám tam diskusný krúžok. (Zaznievanie gongu.) Pani poslankyňa Zemanová, prosím vás pekne! Nech sa páči, pani ministerka, máte slovo.
Hlina, Alojz, poslanec NR SR (2014-11-09):
Ďakujem pekne. Jasné, že nie je s tým súhlas. Taktika je jasná. Všimnite si ten filibustering, že nás ministri chcú unaviť, každý z nich dostal minimálne pol hodinu čas rozprávať. A, pán kolega Kažimír, trochu sa vám čudujem, lebo vy hovoríte na to dobre. A toto v zásade nemalo význam. Ste unavený, už ste neskloňovali poriadne, bolo to presne tak, len asi to plní tú úlohu, ktorú ste dostali, to znamená unaviť nás, byť tu cirka do tretej ráno, o tretej ráno nás tu bude tak minimum, potom sem vletíte a začnete vykrikovať: „Kde ste, však ste chceli odvolávať?“ Čiže taká je taktika, kolegovia, tak dajte pozor, aby nás fakt nenačapali na hruškách, takže už to vydržme, keď sme sa na to dali. Ale v zásade o čo ide. Pán minister vám to poviem. A však tomu plus-mínus aj rozumieme. Ten súbor tých náhod, ktorý sa točí okolo vášho predsedu parlamentu, je nevysvetliteľný. Však to sú akty x, spolužiak, že spolu bývajú, neviem čo. Proste to sa nedá politicky ustáť. A ja, viete, ešte takto hovorím, že keď je niekde nejaká firma, niekto z nej vystúpi, tá firma, pokiaľ ja viem, ten Medical Group, to nie je firma, ktorá je nejaký výrobný závod, to znamená, je nositeľom nejakých ja neviem strojárskych technológií alebo aspoň nejakých patentových práv. Však to je čisto obchodná organizácia, čistý obchodník. Čiže v zásade viete, to je to, že to hraničí s hlúposťou. Viete, to je to, že naozaj tá arogancia sa tesne prelieva do hlúposti, že však ani to nepotrebovala. Však kľudne tá firma mohla, s prepáčením, zakapať a na jej hrobe sa mohla postaviť iná, lebo to je obchodník, to nie je nositeľ patentových práv niečoho. A na tú aroganciu, ktorá hraničí s hlúposťou vy dôjdete, lebo naozaj to je okolo vás. A ja verím, že si ľudia vypýtajú pána Pašku a stiahnu ho z toho radu, ktorý je tam. Ďakujem.
Blanár, Juraj, podpredseda NR SR (2021-06-29):
Ďalší v poradí, pán poslanec Mazurek, nech sa páči.
Raši, Richard, poslanec NR SR (2013-05-28):
Ďakujem pekne, pán predseda. Poprosil by som členov zdravotníckeho výboru, máme výbor o 12.00 hodine v rokovacej miestnosti výboru pre zdravotníctvo. Ďakujem pekne. (Päťminútová prestávka.) (Po prestávke.)
Viskupič, Marián, poslanec NR SR (2023-06-13):
Pán predsedajúci, ďakujem pek....
Simon, Zsolt, poslanec NR SR (2013-12-17):
Ďakujem. Vážený pán predseda, v rozprave vystúpili traja poslanci, z toho pán Mičovský dvakrát. Nepodali žiadny pozmeňujúci návrh. Preto prosím, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený poslanecký návrh zákona v druhom čítaní.
Figeľ, Ján, podpredseda NR SR (2015-01-27):
Ďakujem pekne, pán predseda. Ctené kolegyne, kolegovia, chcem nás požiadať, aby sme do aktuálnej schôdze zaradili jeden nový bod, a to správu guvernéra Národnej banky Slovenska o rizikách rozhodnutia Európskej centrálnej banky o masívnom tlačení peňazí pre Slovensko. Ako viete, pred pár dňami Európska centrálna banka prijala rozhodnutie o tom, že od marca až do septembra budúceho roku vydá mesačne 60 mld. eur, čo je enormná, enormná čiastka dosahujúca takmer 1 100 mld. eur. Toto rozhodnutie prináša množstvo rizík až hrozieb a prináša ich pre eurozónu, ktorej súčasťou je aj Slovenská republika. Preto v zmysle rokovacieho poriadku chcem tento bod navrhnúť, pretože guvernér Národnej banky je členom Rady guvernérov Európskej centrálnej banky a parlament by mal o tom byť informovaný.
M. Číž, podpredseda NR SR: (2006-10-24):
S faktickou poznámkou pán László Miklós má slovo. Zároveň uzatváram možnosť prihlásiť sa s faktickou poznámkou.
Šimečka, Michal, podpredseda NR SR (2023-12-18):
Ďakujem pekne. Pán poslanec Valášek.
Grendel, Gábor, podpredseda NR SR (2023-03-22):
Pán poslanec Štefan Kuffa.
Bugár, Béla, podpredseda NR SR (2016-11-24):
Pán poslanec Jurzyca, nech sa páči.
Senko, Ján, poslanec NR SR (2015-05-05):
Pán predseda, prosím, teraz dajte hlasovať o tom, aby sa Národná rada v súlade s vaším rozhodnutím rozhodla prideliť predložený návrh zákona na prerokovanie Ústavnoprávnemu výboru Národnej rady Slovenskej republiky, Výboru Národnej rady Slovenskej republiky pre kultúru a médiá a Výboru Národnej rady Slovenskej republiky pre ľudské práva a národnostné menšiny, aby sme za gestorský výbor určili Výbor Národnej rady pre kultúru a médiá, a zároveň odporúčam, aby výbory predmetný návrh zákona prerokovali do 30 dní a gestorský výbor do 32 dní od prerokovania návrhu zákona v Národnej rade v prvom čítaní. Prosím, dajte o tomto mojom návrhu hlasovať.
Vons, Peter, poslanec NR SR (2022-05-25):
Ďakujem. Tak ja tiež, Miloš, 75 minút, som to stopol presne, a keby to čítal niekto pomalšie, lebo ty si mal takú kadenciu parádnu, tak myslím, že by to bolo ešte o nejakých 20 minút dlhšie. Takže, samozrejme, aj keď som ja čítal tú správu na začiatku, tak som si uvedomil, že v júli ´21 to prvýkrát bolo pridelené pre jednotlivé výbory a my sa teraz konečne dostávame k nejakému finále. Takže je to, samozrejme, ešte všetko také napäté, ale hlasovať o tomto by sme mali dnes o sedemnástej hodine.
B. Bugár, podpredseda NR SR: (2004-01-20):
Nech sa páči, pán poslanec Mikloško. Zapnite mikrofón pánu poslancovi Mikloškovi. Nech sa páči, máte.
Osuský, Peter, poslanec NR SR (2017-12-06):
Ďakujem pekne, pán predseda. Milý Gábor, ďakujem ti, že si sa vrátil vlastne k meritu veci, teda že si sa vrátil k osobe ministra vnútra, ktorého dnes na tejto schôdzi odvolávame na základe predložených argumentov a faktov. A musím sa čestne priznať, že osobná psychohygiena ma občas vyháňala z tejto miestnosti, ale aj na chodbe doliehali mikrofónové prejavy a človek, keď tam sedel, a preto hovorím o návrate k meritu veci, mal chvíľami pocit, že odvolávame Kisku, inokedy Bubeníkovú, no, zabudlo sa na Gauliedera, toho sme už teda neodvolávali, dnes nebohého, a hádam jediný, kto vôbec nebol vyzvaný, aby odišiel alebo aby teda niečo so sebou robil, bola Alžbeta, toho mena II., britská kráľovná. Tá tu dnes teda ešte nebola obvinená. Lebo, samozrejme, dozvieme sa tu, kto si má doplniť vzdelanie, prečo to hovorí reprezentant klubu, kde sa ľudia hrdili vzácnymi titulmi typu Rerum socialium doctor, čo je iste garancia vrcholného, špičkového svetového vzdelania. A teda všecko možné sa tu premlelo. Dozvedeli sme sa o čomkoľvek, o hasičských autách, o všetkých ostatných v obrane ministra vnútra, ale nikto nevyvracal poriadne to, čo tu zaznieva opakovane ako téma ministra vnútra, a nie Kisku alebo Radičovej. A úplne nakoniec. Keby nezáležalo Jožovi Rajtárovi a opozícii na tom, aby to na Slovensku bolo lepšie, tak si dovolím parafrázovať staré rímske „ceterum autem censeo Carthago esse delendam“, pre opozíciu je prítomnosť tohto ministra vnútra vo vláde tým najväčším darom.
A. Belousovová, podpredsedníčka NR SR: (2009-02-12):
Zároveň vyhlasujem rozpravu za skončenú. Chcem sa opýtať pána ministra ako navrhovateľa: Chcete zaujať stanovisko? Nie. Pán spoločný spravodajca tiež nie. Prerušujem rokovanie o tomto bode programu. Budeme pokračovať druhým čítaním o vládnom návrhu zákona, ktorým sa mení a dopĺňa zákon č. 656/2004 Z. z. o energetike a o zmene niektorých zákonov v znení neskorších predpisov a zmene a doplnení niektorých zákonov , ktorý prerokúvame v skrátenom legislatívnom konaní. Vládny návrh zákona máte ako tlač 934. Spoločná správa výborov má číslo tlače 934a. Prosím opäť pána ministra Jahnátka, aby odôvodnil tento vládny návrh zákona. Nech sa páči, pán minister.
Hrnčiar, Andrej, podpredseda NR SR (2017-05-16):
Pán poslanec Ivan.
Galko, Ľubomír, poslanec NR SR (2014-12-04):
Štefan, však ty si povedal úžasný argument, prečo treba za toto zahlasovať. Keď sa nechceš ženiť, tak sa nežeň. A keď sa nechceš vydávať, tak sa nevydávaj. A toto je úžasný nástroj na to, aby sa odhalili ľudia, ktorí sa chcú ženiť alebo vydávať napríklad zo zištných dôvodov. Nenahovárajme si, že nie sú také prípady a že nie je ich málo. Štefan, ty si normálne vynašiel Ameriku. To je tak výborný argument, pretože práve týmto spôsobom, ja si teraz dovolím povedať, by sme znížili rozvodovosť na Slovensku, znížili by sme počet nevier. Ja viem, že tebe, Štefan, toľko až nevadí, že keď je žena, alebo muž, neverná, keď sa ospravedlní a dôjde domov. Aspoň teda to som tu raz zachytil, že keď sa ten chlap vráti naspäť k tej svojej žene, tak to sa ešte dá. Ale týmto spôsobom by sme podľa môjho názoru zachránili veľmi veľa trebárs aj nešťastných žien od toho, aby boli nešťastné. Zachránili alebo ochránili by sme veľmi veľa detí, ktoré sa trápia. Takisto by sme znížili rozvodovosť, rozpad manželstiev. To znamená, ja si myslím, že práve, keď si to prehodnotíš, o tomto sa bude hlasovať až zajtra, ja si myslím, že aj za to zahlasuješ, hádam. Ďakujem pekne.
A. Belousovová, podpredsedníčka NR SR: (2007-10-19):
Teraz by mala vystúpiť pani poslankyňa Žitňanská. Ja sa chcem dohodnúť, teda aký bude váš názor, pani poslankyňa. Máte to viac ako na 5 minút? By sme to dokončili. (Reakcia z pléna.) Dobre, takže slovo má pani poslankyňa Žitňanská.
B. Bugár, podpredseda NR SR: (2005-09-23):
(Hlasovanie.) Prítomných 85, za 83, zdržal sa 1, nehlasoval 1. Body zo spoločnej správy sme schválili. Nech sa páči.
Pellegrini, Peter, predseda NR SR (2015-10-02):
Prezentujme sa a hlasujeme, že postúpime tento návrh zákona do druhého čítania. (Hlasovanie.) Prítomných 117 poslancov, za hlasovalo 22, proti bolo 5, zdržalo sa 87, nehlasovali 3. Tento návrh sme neschválili. Ďakujem, pán poslanec. Pán poslanec Elemér Jakab uvedie hlasovanie o bode 137 programu, ktorým je prvé čítanie o návrhu poslanca Fecka na vydanie zákona, ktorým sa mení a dopĺňa zákon č. 369/1990 Zb. o obecnom zriadení, tlač 1658. Nech sa páči. (Hlasovanie o návrhu poslanca Národnej rady Slovenskej republiky Martina Fecka na vydanie zákona, ktorým sa mení a dopĺňa zákon Slovenskej národnej rady č. 369/1990 Zb. o obecnom zriadení v znení neskorších predpisov , tlač 1658.)
Blaha, Ľuboš, podpredseda NR SR (2024-02-08):
Ďakujem pekne, pán generálny prokurátor. Prejdeme k ďalšej otázke, a to je otázka od pána poslanca Erika Vlčeka na ministerku zdravotníctva Slovenskej republiky Zuzanu Dolinkovú v tomto znení: „V akom stave sú práce okolo nemocnice v Martine? Je to naozaj tak, že nám tu Heger aj úradníci zanechali hrôzu, pritom sa na tlačovkách hrdili, ako budú vyzerať Rázsochy? Nehrozí toto v Martine?“ Nech sa páči, pani ministerka, máte slovo.
Lipšic, Daniel, minister vnútra SR (2011-03-24):
Ďakujem. Vážený pán predsedajúci, vážené pani poslankyne, vážení páni poslanci, hlavným cieľom predloženého návrhu novely zákona je predovšetkým dokončenie transpozície smerníc vodičských preukazov. A v súvislosti s touto transpozíciou sa navrhuje obmedziť platnosť vodičských preukazov vydaných na skupiny A a B na 15 rokov a platnosť vodičských preukazov na skupiny C a D na 5 rokov, čo sú maximálne doby platnosti, ktoré umožňuje uvedená smernica. Smernica o vodičských preukazoch nariaďuje aj povinnú výmenu všetkých súčasných vodičských preukazov s neobmedzenou platnosťou do januára 2033. Na základe toho sa vodičské preukazy vydané pred vstupom Slovenskej republiky do Európskej únie budú musieť vymeniť do konca roku 2023 a vodičské preukazy vydané od vstupu do januára 2013 sa budú musieť vymeniť do konca roku 2032. Týmto rozdeľovaním povinnej výmeny sa má zabezpečiť plynulá výmena približne 3 mil. vodičských preukazov. Návrh novely takisto zahŕňa viaceré drobné zmeny. Takisto v prípade vodičských preukazov, ktoré sa budú vydávať nanovo, sa zavádza znížený správny poplatok, ktorý by mal zahŕňať len financie nutné na vyhotovenie vodičského preukazu. Čiže štát z toho nebude mať žiaden zisk, bude nižší správny poplatok. A chcem v tejto súvislosti možno povedať len jednu poznámku. V roku 2007 sme požiadali, ústavnoprávny výbor, v tom čase, ministerstvo spravodlivosti o analýzu, koľko zákonov, ktoré prijme Národná rada, prijmeme len kvôli harmonizácii s právom Európskej únie. Na Slovensku ich je približne polovica. Tento zákon tiež prijímame kvôli transpozícii konkrétnej smernice. Čiže v princípe tuná má parlament povinnosť novelu zákona schváliť. A preto si myslím, že, a to je moja posledná poznámka, by bolo vhodné, keby aj Národná rada, ale, samozrejme, je to kompetencia konkrétnych ministrov, sa aktívnejšie zúčastňovala diskusií na Rade ministrov, keď sa prijímajú právne nástroje Európskej únie, najmä smernice v tomto okamihu, lebo potom už rozhodovanie národných parlamentov je, samozrejme, výrazne limitované. A v Európskej únii sme na to, aby sme, samozrejme, s mnohými dobrými vecami súhlasili a povedali na ne áno. Ale niekedy môžeme povedať aj nie, čo sa v minulosti až tak často nestávalo. Ďakujem, pán predsedajúci.
Bugár, Béla, podpredseda NR SR (2017-12-05):
Pán poslanec.
Glváč, Martin, minister obrany SR (2015-11-12):
Ďakujem pekne. Týmto materiálom sa navrhuje aktualizácia vymedzených úloh, ktoré v súčasnosti plnia príslušníci ozbrojených síl Slovenskej republiky v tejto operácii Resolute Support v Afganistane na základe uznesenia Národnej rady Slovenskej republiky č. 1531 z 11. decembra 2014. Medzi úlohy príslušníkov ozbrojených síl Slovenskej republiky v tejto operácii patrí pôsobenie vo veliteľských štruktúrach, vykonávanie všeobecnej zdravotníckej podpory veliteľstva formou príspevku do ROLE 2 a plnenie spôsobilosti špeciálnych operácií a úlohy v rámci národného podporného prvku a úlohy v rámci nasaditeľného modulu komunikačných a informačných systémov. Predmetom tejto aktualizácie je doplnenie súčasných úloh príslušníkov ozbrojených síl Slovenskej republiky v operácii Resolute Support o úlohy tohto príspevku, ktoré zahŕňajú najmä vykonávanie výcviku príslušníkov technického personálu Afganskej národnej armády na vrtuľníkoch Mi-17, prípadne 171. Návrhom sa nezvyšuje Národnou radou Slovenskej republiky schválený celkový mandátový počet do 66 príslušníkov ozbrojených síl Slovenskej republiky pôsobiacich v tejto operácii, keďže z tohto počtu v súčasnosti pôsobí v operácii 39 príslušníkov ozbrojených síl. Náklady súvisiace s plnením nových úloh a výcvikom príslušníkov ozbrojených síl Slovenskej republiky sú zabezpečené v rámci kapitoly ministerstva obrany. Návrh prerokoval Výbor Národnej rady pre obranu a bezpečnosť a zahraničný výbor. Dovoľujem si Vás požiadať o súhlas s predloženým návrhom. Ďakujem.
Farkašovský, Karol, poslanec NR SR (2019-03-28):
Ďakujem pekne za slovo. Pani kolegyňa, spomínali ste, že nijaký dohovor nevyvolal toľko kontroverzie vo všetkých krajinách ako práve istanbulský. No vychádzajúc z tohto faktu, usudzujem, že asi dohovoru niečo chýba a niečo s ním nie v poriadku, pretože mnoho ľudí s ním nesúhlasí. Myslím si, že diskusia mala byť už vtedy, keď sa dohovor pripravoval, lebo my tu diskutujeme vlastne o hotovej veci a bol ten dohovor zhotovený zrejme bez zohľadnenia pripomienok ľudí a odborníkov z tábora, ktorý má výhrady a ktorý s takýmto dohovorom nesúhlasí. Ak vychádzam ale z podstaty problému, som presvedčený o tom, že Slovensko ako moderná a civilizovaná krajina má tému násilia na ženách v našej legislatíve pokryté. Okrem iného aj druhým dohovorom, ktorý ste práve spomínali. Čiže Istanbulský dohovor nie je jediný dokument, ktorý pojednáva o problematike násilia na ženách. Otázna a sporná je terminológia, ktorú používa a ktorá vyvoláva pochybnosti o jej praktickom výklade a aplikačnej praxi. Čiže tému nikto neodsúva, považujeme ju za dôležitú, ale mala by zohľadňovať aj seniorov a deti napríklad. A hlavne... Aj mužov poprípade, pochopiteľne. A hlavne dohovor by mal používať terminológiu a formulácie, ktoré sú jednoznačné, ktoré nie sú spochybniteľné. A myslím si, že v tom je základný problém, prečo dochádza k polarizácii názorov na dokument tohto typu. Ďakujem.
Kresák, Peter, poslanec NR SR (2018-09-12):
Ďakujem pekne. Takže dajte, prosím, hlasovať o návrhu zákona ako o celku s odporúčaním gestorského výboru schváliť.
Gašpar, Tibor, poslanec NR SR (2024-02-08):
Ďakujem za slovo. Pán predsedajúci, teraz budeme hlasovať o bode 1 druhého pozmeňujúceho návrhu poslanca Galka.
Hraško, Igor, poslanec NR SR (2015-01-28):
Ďakujem pekne za slovo, pani predsedajúca. Vodu káže, víno pije, to by som len doplnil teda slová kolegu Lipšica na vás, pán Číž, pretože vy naozaj jedno rozprávate, ale úplne iné robíte alebo konáte. Povedali ste, že niekto tuná vedie nebezpečný typ politiky. Ja vám pripomeniem, že ten nebezpečný typ politiky vediete vy, vaša strana SMER a vaši nominanti, všade, kde sú nastrkaní. Vy v podstate teraz obhajujete hyenizmus rozkrádania verejných zdrojov a okrádania občanov, pretože vy vediete takýto typ politiky, kedy toto umožňujete. Nepripadá vám to trochu čudné, nepripadá vám to trochu čudné? Už aj kolega Lipšic sa vás pýtal, že čím ste to bojovali proti tým schránkovým firmám doteraz? Pripomeňte mi, pretože nejak si neviem spomenúť, čím ste to bojovali proti schránkovým firmám, vy, vaša vláda doteraz, vaše vlády predtým. A hovorili ste aj o tom, že ste bránili zisky zdravotných poisťovní. Zaujímavé, že ste to bránili práve spôsobom, ktorý ešte umožnil, aby nás zažalovali tieto spoločnosti, zdravotné poisťovne a súdili sa so štátom a vysúdili ešte viac. Takto ste vy bojovali proti zisku zdravotných poisťovní? A pritom boli navrhované efektívne riešenia, kedy by zdravotné poisťovne nemali zisk, a dokonca by už nemuseli byť, ani ich toľko a podobné záležitosti a naozaj by sa peniaze zo zdravotného poistenia venovali na zdravotnú starostlivosť občanov. Tak čo vy tuná rozprávate? Veď vy obhajujete neobhájiteľné. Jedno rozprávate, druhé robíte. Skúste si, prosím vás, vstúpiť do svedomia, ja som vám to už ix ráz vo faktických poznámkach povedal: vy rozprávate krásne, ale realita je úplne niekde inde. Veď sa spamätajte, veď si pozrite hlasovanie vašich kolegov! Čo robia?! Prečítajte si návrhy zákonov, ktoré schvaľujete aj vy. Vy tuná... (Prerušenie vystúpenia časomerom.)
Kolesík, Andrej, poslanec NR SR (2012-09-18):
Ďakujem. Vážený pán predseda, v rozprave vystúpil poslanec pán Beblavý, ktorý podal pozmeňujúci návrh, najskôr však pristúpime k hlasovaniu o pozmeňujúcich a doplňujúcich návrhoch zo spoločnej správy. Pán predseda, dajte, prosím, hlasovať o bodoch 1, 2 a 3 spoločne s odporúčaním schváliť ich.
Paška, Pavol, predseda NR SR (2014-06-25):
(Hlasovanie.) 132 prítomných, 23 za, 109 sa zdržalo. Návrh sme neschválili.
Zmajkovičová, Renáta, podpredsedníčka NR SR (2012-12-11):
Pán poslanec Frešo.
V. Veteška, podpredseda NR SR: (2006-03-15):
Pokračujeme v prerušenom rokovaní o vládnom návrhu zákona, ktorým sa mení a dopĺňa zákon č. 312/2001 Z. z. o štátnej službe a o zmene a doplnení niektorých zákonov v znení neskorších predpisov, a o zmene a doplnení niektorých zákonov (tlač 1393). Prosím podpredsedu vlády a ministra financií pána Mikloša a zároveň aj pána Zoltána Horvátha, aby zaujali miesta pre navrhovateľov a spravodajcov. Národná rada rokovanie o tomto návrhu zákona na 55. schôdzi svojím uznesením č. 2088 prerušila po skončení rozpravy v druhom čítaní s tým, že gestorský výbor pre sociálne veci a bývanie zaujme stanovisko k pozmeňujúcim a doplňujúcim návrhom podaným poslancami v rozprave. Teraz dávam slovo spoločnému spravodajcovi pánovi poslancovi Horváthovi, aby predložil Národnej rade stanovisko gestorského výboru k návrh zákona o bezpečnosti a ochrane zdravia pri práci. Nech sa páči, pán poslanec. Vy máte predložiť k tomuto, to bolo prerokované k tomuto bodu. (Reakcia poslanca.) Prosím? Počkajte, počkajte. Nie, nie, nie... Nie, to potom je tu réžia, nejako mi pripravila zlý dokument. Vzhľadom na to, že... Poprosím poslancov, aby sme tu zladili to, čo treba, malý moment. Chyba sa stala len v mojej záverečnej vete, kde som sa v komentári o tomto zákone vyjadril o bezpečnosti, ochrane zdravia pri práci, ale tí, čo pripravovali tento priebeh, sa pomýlili, ja sa za nich ospravedlňujem. Ide o zákon o štátnej službe. Takže nech sa páči, pán minister.
Zmajkovičová, Renáta, podpredsedníčka NR SR (2014-07-04):
Pán poslanec Susko.
Kuffa, Štefan, poslanec NR SR (2022-10-05):
... ale ja reagujem, reagujem. Na štátnych budovách iba štátne symboly. Nič viac, nič menej. Na štátnych budovách, štátne symboly. A štátne symboly sú jasne definované, také aké, aké máme zadefinované i v Ústave Slovenskej republiky. Spomenutá tu bola rovnako aj Ukrajina a či Ukrajinci nemajú čo robiť. No ja si, ja som si položil takúto otázku. A v lete som zachytil informáciu takú, že ukrajinský parlament 20. júna ratifikoval Istanbulský dohovor. No tak ja sa pýtam, oni nemajú čo robiť. Na Ukrajine nemajú čo robiť? Pride pochody organizovať? Prosím vás pekne, to, to, čo je? Tuná niektorí kolegovia tu poukazovali, že či nemáme čo robiť. Nie, to, to je veľmi vážna vec. Lebo tu je systematické nabúravanie našej štátnosti. A spájať LGBTI komunity s Rómami a maďarskou menšinou na Slovensku je tak dehonestujúce a tak urážajúce. Prosím vás pekne, to je nič? Vy proste, ak majú ľudia iný názor, no tak vy ich môžete urážať úplne v pohode. Nič sa nedeje. Ak vám nejakou argumentáciou protiargumentujeme, no tak hneď je oheň na streche. Pre mladých ľudí tu chcem len dať také posolstvo, aby to vedeli. Lebo dneska mladí ľudia sú, mnohí sú aj pomýlení. Narodíš sa ako chlapec, vyrastieš, tak si muž. Narodíš sa ako dievča, tak si, vyrastieš ako žena. Muž je mužom, žena je ženou. Nijaká operácia, nič ti nepomôže, že by si sa zmenil. To je, prosím ťa pekne, to si len zničíš svoje vlastné telo a v podstate rovnako aj svoju dušu. Nikdy sa nestane žena mužom... (Prerušenie vystúpenia časomerom.)
Žiga, Peter, podpredseda NR SR (2024-02-15):
Vyhlasujem všeobecnú rozpravu za... Á, pardon. S faktickou poznámkou pán poslanec Gašpar, nech sa páči.
Laššáková, Jana, podpredsedníčka NR SR (2015-05-07):
Pán poslanec Baška, nech sa páči.
Bugár, Béla, podpredseda NR SR (2017-06-13):
Ďakujem. Otváram rozpravu. Do rozpravy som dostal písomnú prihlášku dvoch pánov poslancov: pán poslanec Čaplovič a pán poslanec Beblavý. Pán poslanec Čaplovič, nech sa páči, máte slovo.
P. Hrušovský, predseda NR SR: (2004-09-09):
Poprosím teraz pána poslanca Mitríka, aby z poverenia výboru Národnú radu informoval o prerokovaní návrhu skupiny poslancov vo výbore pre verejnú správu. Nech sa páči, pán poslanec Mitrík. K. Mitrík, poslanec: Vážený pán predseda, kolegyne, kolegovia, vážení prítomní, predseda Výboru Národnej rady pre verejnú správu ma určil ako spravodajcu k návrhu skupiny poslancov Národnej rady na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov a zákon č. 302/2001 Z. z. v znení neskorších predpisov (tlač 854). V súlade s rokovacím poriadkom podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa z formálnoprávnej stránky všetky náležitosti uvedené v rokovacom poriadku Národnej rady, ako i náležitosti určené v legislatívnych pravidlách. Zo znenia návrhu je zrejmý účel navrhovanej úpravy a všeobecná časť dôvodovej správy obsahuje všetky potrebné informácie. Návrh zákona obsahuje doložku zlučiteľnosti s právom Európskej únie, z ktorej vyplýva, že v práve Európskej únie problematika návrhu zákona nie je upravená. Návrh sa nedotýka prioritných oblastí uvedených v čl. 70 Európskej dohody o pridružení a čl. 81 upravujúcom oblasť životného prostredia. Problematika návrhu zákona nie je prioritou Partnerstva pre vstup. Vážený pán predseda, vychádzajúc z oprávnení, ktoré pre mňa ako pre spravodajcu vyplývajú z rokovacieho poriadku, odporúčam, aby sa Národná rada uzniesla v zmysle rokovacieho poriadku na tom, že uvedený návrh zákona prerokuje v druhom čítaní. V súlade s rozhodnutím predsedu Národnej rady z 20. augusta v zmysle rokovacieho poriadku Národnej rady navrhujem, aby návrh zákona prerokovali výbory: ústavnoprávny výbor, výbor pre financie, rozpočet a menu a výbor pre verejnú správu. Za gestorský výbor navrhujem Výbor Národnej rady pre verejnú správu. Odporúčam, aby výbory predmetný návrh zákona prerokovali v lehote 32 dní a gestorský výbor do 34 dní od jeho prerokovania v prvom čítaní na schôdzi Národnej rady. Pán predseda, skončil som.
P. Paška, predseda NR SR: (2010-04-27):
Tento váš návrh sme schválili.